sagorsarker/bangla-wikipedia huggingface dataset:
দত্তাত্রেয় জয়ন্তী

দত্তাত্রেয় জয়ন্তী বা দত্ত জয়ন্তী হল একটি হিন্দু উৎসব। এই দিনটি হিন্দু দেবমণ্ডলীর তিন প্রধান দেবতা ব্রহ্মা, বিষ্ণু ও শিবের সম্মিলিত অবতার দত্তাত্রেয়ের জন্মজয়ন্তী উৎসব হিসেবে পালিত হয়। হিন্দু পঞ্জিকা অনুসারে অগ্রহায়ণ মাসের পূর্ণিমা তিথিতে এই উৎসব পালিত হয়। ভারতের মহারাষ্ট্র রাজ্যে এই উৎসব বিশেষ জনপ্রিয়।
হিন্দু পুরাণ অনুসারে, দত্তাত্রেয় হলেন ঋষি অত্রি ও তার স্ত্রী অনুসূয়ার পুত্র। অনসূয়া ছিলেন ধর্মপ্রাণ নারী। তিনি ব্রহ্মা, বিষ্ণু ও শিবের সমতুল্য পুত্র লাভ করার জন্য কঠোর তপস্যা করেছিলেন। ব্রহ্মা, বিষ্ণু ও শিব হিন্দু দেবমণ্ডলে ত্রিমূর্তি নামে পরিচিত। তাদের শক্তি সরস্বতী, লক্ষ্মী ও পার্বতী – এই ত্রিদেবী অনসূয়ার প্রতি ঈর্ষান্বিত হলেন। তারা ব্রহ্মা, বিষ্ণু ও শিবকে প্ররোচিত করলেন অনসূয়ার সতীত্ব পরীক্ষার জন্য। তিন দেবতা সন্ন্যাসীর ছদ্মবেশে অনসূয়ার সামনে এসে বললেন, অনসূয়াকে নগ্ন হয়ে তাদের ভিক্ষা দিতে হবে। অনসূয়া প্রথমে বিভ্রান্ত হলেন। কিন্তু পরক্ষণেই তার মাথায় একটি বুদ্ধি এল। তিনি জল ছিটিয়ে মন্ত্র পড়ে তিন দেবতাকে শিশুতে রূপান্তরিত করলেন এবং নগ্ন হয়ে স্তন্যপান করালেন। অত্রি আশ্রমে ফিরে অনসূয়ার কাছে সব ঘটনা শুনলেন এবং ধ্যান বলে তিন সন্ন্যাসীর প্রকৃত স্বরূপের কথা জানতে পারলেন। তিনি তিন শিশুকে আলিঙ্গন করে তাদের একটি মাত্র শিশুতে পরিণত করলেন। এই শিশুর তিনটি মাথা ও ছয়টি হাত হল। দেবতারা ফিরছেন না দেখে ত্রিদেবী চিন্তিত হয়ে অনসূয়ার কাছে ছুটে গেলেন। তারা অনসূয়ার কাছে ক্ষমা চেয়ে তাদের স্বামীদের ফেরত চাইলেন। অনসূয়া রাজি হলেন। তখন ত্রিমূর্তি অত্রি ও অনসূয়ার সামনে তাদের প্রকৃত মূর্তি ধরে দাঁড়ালেন এবং তাদের দত্তাত্রেয় নামে এক পুত্র দান করলেন। যদিও দত্তাত্রেয় ত্রিমূর্তির সম্মিলিত রূপ, তবু তাকে বিষ্ণুর অবতার হিসেবেই গণ্য করা হয়। অন্যদিকে চন্দ্র ও দুর্বাসাকে যথাক্রমে ব্রহ্মা ও শিবের অবতার মনে করা হয়।
দত্তাত্রেয় জয়ন্তীর দিন হিন্দুরা সকালে নদীতে স্নান করে উপবাস করেন। ফুল, ধূপ, প্রদীপ ও কর্পূর দিয়ে দত্তাত্রেয়কে পূজা করা হয়। হিন্দুরা দত্তাত্রেয়কে ধ্যান করে তাকে প্রণাম করেন। দত্তাত্রেয়ের সংলাপ-সংবলিত "অবধূত গীতা" ও "জীবন্মুক্ত গীতা" পাঠ করে তার কীর্তিকাহিনি স্মরণ করা হয়। দত্তাত্রেয়ের জীবন ও বাণী অবলম্বনে রচিত আধুনিক গ্রন্থগুলিও পাঠ করা হয়। এছাড়া ভজন গান করা হয়।
দত্তাত্রেয়ের মন্দিরগুলিতে মহাসমারোহে দত্তাত্রেয় জয়ন্তী পালিত হয়। সারা ভারতে দত্তাত্রেয়ের বিভিন্ন মন্দির অবস্থিত। তবে কর্ণাটক, মহারাষ্ট্র, অন্ধ্রপ্রদেশ, তেলেঙ্গানা ও গুজরাটের দত্তাত্রেয় মন্দিরগুলিতে দত্তাত্রেয় জয়ন্তী উপলক্ষে বিশেষ উৎসব হয়।
কর্ণাটকের মানিকনগরের মানিকপ্রভু মন্দিরে একাদশী থেকে পূর্ণিমা পর্যন্ত মোট সাত দিন ধরে দত্তাত্রেয় জয়ন্তী পালিত হয়। মহারাষ্ট্র, কর্ণাটক ও তেলেঙ্গানা থেকে বহু তীর্থযাত্রী এই সময় এই মন্দিরে আসেন। দত্ত সম্প্রদায়ের অনুগামীরা সন্ত মানিক প্রভুকে দত্তাত্রেয়ের অবতার মনে করেন। তিনি দত্তাত্রেয় জয়ন্তীর দিন জন্মগ্রহণ করেছিলেন।
ইসলামকিউএ.ইনফো

ইসলামকিউএ.ইনফো () হল একটি বহুভাষী ধর্মীয় শিক্ষামূলক ওয়েবসাইট যা ইসলাম বিষয়ক বিভিন্ন প্রশ্নের উত্তর আহলুস সুন্নাহ ওয়াল জামাত তথা কুরআন-হাদিসের আলোকে প্রদান করে থাকে। মুসলিম-অমুসলিম সবার প্রশ্নের উত্তর একেবারে সহজ সরল ও প্রাঞ্জল ভাষায় প্রমাণসহ দিয়ে থাকে। ওয়েবসাইটটির প্রতিষ্ঠাতা হলেন সৌদি আরবীয় ইসলামি পণ্ডিত সালিহ আল মুনাজ্জিদ।
২০১৪ সালের তথ্য অনুযায়ী ইসলামকিউএ.ইনফো আরবি ইংরেজি, ইতালীয়, ফার্সি, ফরাসি, উর্দু, আজারি, উইঘুর, তুর্কি, বাংলা, হিন্দি, জাপানি, চীনাসহ মোট তোরোটি ভাষায় উপলব্ধ রয়েছে।
মনমোহন দত্ত

মনমোহন দত্ত ছিলেন মলয়া সংগীতের জনক, মরমী সাধক,মাইজভাণ্ডারী গানের গীতিকার, কবি, বাউল, সমাজ সংস্কারক ও অসংখ্য অসাধারণ গানের গীতিকার, সুরকার ও গায়ক। তিনি মনোমোহন সাধু নামেই অধিক পরিচিত ছিলেন। মনমোহন দত্তের লেখা গানগুলো সুর দিয়েছেন ওস্তাদ আলাউদ্দীন খাঁ এর জ্যেষ্ঠ ভ্রাতা আফতাবউদ্দিন খাঁ।
মনমোহন দত্ত ব্রিটিশ ভারতের ব্রাহ্মণবাড়িয়া জেলার নবীনগর উপজেলার অর্ন্তগত সাতমোড়া গ্রামে ১২৮৪ বঙ্গাব্দের ১০ই মাঘ জন্মগ্রহণ করেন। তার পিতার নাম ছিল পদ্মনাথ দত্ত ও মাতার নাম ছিল হর মৌহিনি। তাদের পারিবারিক পেশা ছিলো কবিরাজি। মনমোহন দত্তের পূর্বপুরুষরা সোনার গাঁও ভট্টগ্রামের জমিদার ও এ অঞ্চলের প্রধান সাঁজওয়াল ছিলেন। সাঁজওয়াল বলতে সে সময় যারা বাদশাদের সৈন্য সামন্ত যোগান দিত তাদের বোঝায়। পরে ঐ বংশের একটা অংশ সাতমোড়া গ্রামে বসতি স্থাপন করে।
মনমোহন তার শিক্ষা জীবন শুরু করেন তারই গ্রামের এক বৃদ্ধ রামজীবন চক্রবর্তী ব্রাহ্মণের পাঠশালায়। পরবর্তীতে তিনি গ্রামের স্কুলে ভর্তি হন এবং সেখান থেকে পঞ্চম শ্রেণী পাস করেন। তিনি মোক্তারি সম্বন্ধে শিক্ষালাভ শুরু করলেও শেষ পর্যন্ত পরীক্ষায় উত্তীর্ণ হতে পারেননি।
ছয়ফুল্লাকান্দি গ্রামের সাধ্বী সৌধামনি দত্তের সাথে ১৩০৮ সনের ২৮শে ভাদ্র সোমবার মনমোহন বিবাহ বন্ধনে আবদ্ধ হন। তাদের সংসারে একটি মাত্র সন্তান ছিল, নাম শ্রী সুধীরচন্দ্র দত্ত ।
মনমোহন দত্তের চিন্তাভাবনার পরিচয় তার গানেই পাওয়া যায় । সমকালীন নানা কুসংস্কার, সামাজিক বিভেদ, সাম্প্রদায়িকতাসহ বিভিন্ন কুপ্রথার বিরুদ্ধে তিনি গানের মাধ্যমে প্রতিবাদ তুলে ধরেন। তার গানে স্রষ্টা ও সৃষ্টির অলৌকিক সর্ম্পকও খুব সাবলীলভাবে ফুটে উঠে। তার গান নিয়ে শিল্পকলা একাডেমী, জাতীয় নাট্যশালাসহ দেশের বিভিন্ন শীর্ষ স্থানীয় সংস্থা বিভিন্ন সময় গবেষণাসহ স্মরণনভা অনুষ্ঠিত হয়। চট্টগ্রামের মাইজভান্ডারের অনুসারীরা মনমোহনের ভাব সঙ্গীতের দ্বারা বেশ প্রভাবিত।
তার স্বল্প জীবনকালে প্রায় হাজার খানেক গান, কবিতা এবং আধ্যাত্মিক সাধন প্রণালী এবং মনুষত্ত্ব অর্জনের পথের দিশা সংক্রান্ত গান লিখে গেছেন।
তার উল্লেখযোগ্য রচনাবলীর মধ্যে রয়েছে:
কিউইক্স

কিউইক্স () একটি বিনামূল্যের প্রোগ্রাম যা অফলাইনে উইকিপিডিয়া দেখতে ব্যবহার করা হয়, যাতে ইন্টারনেট সংযোগ ব্যবহারের প্রয়োজন হয় না। এটিতে জেডআইএম বিন্যাসের একটি ফাইলের মধ্যে প্রকল্পের বিষয়বস্তু সংরক্ষিত থাকে, যাতে সংকুচিত অবস্থায় নিবন্ধের বিষয়বস্তু থাকে। এটিতে যে কোন উইকিমিডিয়া প্রকল্পের বিষয়বস্তু পড়া সম্ভব, যদিও এটি মূলত শুধুমাত্র উইকিপিডিয়ার জন্য ডিজাইন করা হয়েছে।
সফটওয়্যারটি ইন্টারনেটের প্রবেশাধিকার বিহীন কম্পিউটারের জন্য ডিজাইন করা হয়েছে, এবং বিশেষত, উন্নয়নশীল দেশসমূহের বিদ্যালয়সমূহের জন্য, যেখানে ইন্টারনেটে প্রবেশ করা আরও কঠিন বা ব্যয়বহুল। কিউইক্সের এসওএস শিশু সংস্থার জন্য বিশেষভাবে ডিজাইন করা একটি সংস্করণ রয়েছে।
কিউইক্স মোজিলা ফ্রেমওয়ার্ক ব্যবহার করে। এটাতে সম্পূর্ণ পাঠ্য সন্ধান, ট্যাবযুক্ত পরিভ্রমন, এবং পিডিএফ এবং HTML-এ নিবন্ধ রপ্তানি করার অপশন বা বিকল্প রয়েছে।
মুনমুন দত্ত

মুনমুন দত্ত একজন ভারতীয় চলচ্চিত্র, টেলিভিশন অভিনেত্রী এবং মডেল। সে দীর্ঘ চলমান হিন্দি টেলিভিশন ধারাবাহিক "তারক মেহতা কা উল্টা চশমা'য় ববিতা নামে অভিনয় করেন।
দত্ত পশ্চিমবঙ্গের, দূর্গাপুরের গায়ক পরিবারে জন্মগ্রহণ করে। তিনি নিয়মাফিক ভাবে সর্বোত্তম সঙ্গীত প্রশিক্ষণ নিয়েছেন। উচ্চ মাধ্যমিক শিক্ষা সম্পূর্ণ করার পর মহারাষ্ট্রের পুনের একটি কলেজে ভর্তি হয়। পুনেতে বাস করার সময় মুনমুন ফ্যাশান শো তে অংশগ্রহণ করব। তিনি মুম্বাইয়ে আসেন এবং এবং জি টিভি'র ২০০৪ সালের ধারাবাহিক "হাম সাব ভারতী"তে অভিনয়ের মাধ্যমে তার অভিনয় জীবন শুরু হয়। তার প্রথম চলচ্চিত্র ছিল কামাল হাসান-এর "মুম্বাই এক্সপ্রেস"। ২০০৬ সালের "হলিডে" চলচ্চিত্রে তিনি অভিনয় করেছেন।
শৈলেশ লোধা

শৈলেশ লোধা হলো ভারতীয় অভিনেতা, লেখক ও কৌতুকশিল্পী।
শৈলেশ লোধা হলেন একজন লেখক। তিনি তার অভিনয় শুরু করেন ভারতের সবচেয়ে চলমান টেলিভিশন ধারাবাহিক "তারাক মেহতা কা উল্টা চশমা"-তে। সেখাতে তিনি তারাক মেহতা চরিত্রে অভিনয় করছেন। সেখান তিনি হলেন একজন বাস্তব জীবন লেখক। তিনি তার উপদেশের মাধ্যমে তার পরম মিত্র জেঠালালকে সাহায্য করেন।
লৌধা চারটি বই লিখেছে: প্রথম দুইটি ছিল বিদ্রুপাত্মক মেজাজের। তৃতীয়টি ছিল নিজের আত্মপ্রচেষ্টা এবং তার স্ত্রী সহাতায় লিখে। "দিলজাল কা ফেসবুক স্টাটাস", হল তার একটি কবিতার সংগ্রহ।
সে সোয়াতি লৌধা কে বিয়ে করেছেন।
জীবনের গল্প আছে বাকি অল্প

জীবনের গল্প আছে বাকি অল্প (English:There's little left in life stories) ১৯৯১ খ্রিষ্টাব্দে প্রকাশিত ফিরে ফিরে আসি অ্যালবামের একটি গান। এই গানে সুর দিয়েছেন আহমেদ ইমতিয়াজ বুলবুল এবং কণ্ঠ দিয়েছেন অ্যান্ড্রু কিশোর।
এটি একটি হৃদয় বিদারক গান। এর মাধ্যমে মানুষের জীবনের চরম সত্যটি প্রকাশ পেয়েছে। যাই হোক, তৎকালীন সময়ে গানটি গায়ককে বিশেষ সুনাম এনে দিয়েছিল।
জীবনের গল্প আছে বাকি অল্প গান লিরিক্স
লুনা ৯

লুনা ৯ অভ্যন্তরীণ নাম Ye-6 No.13, ছিল সোভিয়েত ইউনিয়নের লুনা প্রোগ্রামের একটি জনহীন মহাকাশ অভিযান। ১৯৬৬ সালের ৩ ফেব্রুয়ারি লুনা ৯ মহাকাশযান চাঁদে প্রথম নরম অবতরনকারী মহাকাশযান হয়ে ওঠে, অথবা পৃথিবী ছাড়া অন্য কোন গ্রহের শরীরে অবতরণ করে, এবং অন্য গ্রহের পৃষ্ঠ থেকে পৃথিবীতে ফোটোগ্রাফিক তথ্য প্রেরণ করে।
অবতরণকারীর ভর ছিল । এটা প্রতি ঘণ্টায় ২২ কিলোমিটার গতির প্রভাব থেকে বাঁচার জন্য অবতরণ ব্যাগ ব্যবহার করে। এতে রেডিও সরঞ্জাম, একটি প্রোগ্রাম টাইমিং ডিভাইস, তাপ নিয়ন্ত্রণ ব্যবস্থা, বৈজ্ঞানিক যন্ত্রপাতি, শক্তির উৎস , এবং একটি টেলিভিশন ব্যবস্থা অভেদ্যভাবে সিল করা ছিল।
আরব সোশ্যালিস্ট মুভমেন্ট

আরব সোশ্যালিস্ট মুভমেন্ট () (আরব সোশ্যালিস্ট পার্টি বলেও পরিচিত) হল সিরিয়ার একটি রাজনৈতিক দল।
এটি একটি আরব সমাজবাদী দল। কৃষক আন্দোলনের সাথে এর সংযোগ রয়েছে। এটি ১৯৩০ এর দশকে আকরাম আল হাউরানির নেতৃত্বাধীন সামন্তবিরোধী দলের সাথে নিজের শিকড় উল্লেখ করে থাকে। তবে আনুষ্ঠানিকভাবে ১৯৫০ সালের ৫ জানুয়ারি এর যাত্রা শুরু হয়। ১৯৫৩ সালে বাথ পার্টির সাথে এই দল একীভূত হয়। এটি কয়েকটি শাখায় বিভক্ত। একটি ন্যাশনাল প্রোগ্রেসিভ ফ্রন্টের অংশ যা বাথ পার্টির সাংবিধানিক নেতৃত্ব মেনে নেয়। ২০০৭ সালের ২২ এপ্রিল পিপলস কাউন্সিল অব সিরিয়ার নির্বাচনে তারা ২৫০ এর মধ্যে ৩টি আসন লাভ করে। অন্যান্য শাখাগুলোও আইনগত স্বীকৃতি ও সংসদে প্রতিনিধিত্ব পায়, তবে তা ন্যাশনাল ভো মুভমেট নামে। তৃতীয় অংশটি বিরোধীপক্ষে থেকে যায় এবং ন্যাশনাল ডেমোক্রেটিক র‍্যালিতে অংশ নেয়।
কামিল আল-হুসাইনি

কামিল আল-হুসাইনি (, বা কামেল আল-হুসাইনি) (২৩ ফেব্রুয়ারি ১৮৮২ - ৩১ মার্চ ১৯২১) ছিলেন একজন সুন্নি মুসলিম ধর্মীয় নেতা এবং জেরুসালেমের গ্র্যান্ড মুফতি। তিনি ১৯০৮ সাল থেকে তার মৃত্যু পর্যন্ত এই পদে ছিলেন।
কামিল আল হুসাইনি জেরুসালেমের প্রথম গ্র্যান্ড মুফতি মুহাম্মদ তাহির আল-হুসাইনির পুত্র। ১৯০৮ সালে তার পিতার মৃত্যুর পর তিনি তার উত্তরসুরি হন। রাজনৈতিক দিক থেকে তিনি তার পিতার চেয়ে ভিন্নপন্থি ছিলেন। ফিলিস্তিনে ব্রিটিশ মেন্ডেটের সময় তিনি ইহুদি ও ব্রিটিশ কর্তৃপক্ষের সাথে সমঝোতার পক্ষে ছিলেন। ব্রিটিশরা তাকে আপিল আদালতের চেয়ারম্যান এবং পরবর্তীতে উচ্চতর ওয়াকফ কমিটির নেতা নিয়োগ দেয়।
তার মৃত্যুর পর তার ভাই মুহাম্মদ আমিন আল-হুসাইনি তার উত্তরসুরি হন।
মুহাম্মদ তাহির আল-হুসাইনি

মুহাম্মদ তাহির মোস্তফা তাহির আল-হুসাইনি (, ১৮৪২–১৯০৮) ছিলেন জেরুসালেমের শরিয়া আদালতের বিচারক। তিনি কামিল আল হুসাইনি ও মুহাম্মদ আমিন আল-হুসাইনির পিতা। তারা দুজনেই পরবর্তীকালে পিতার স্থলাভিষিক্ত হন।
তিনি জেরুসালেমের আল-হুসাইনি পরিবারে জন্মগ্রহণ করেন। উসমানীয় সাম্রাজ্যের তরফ থেকে তাকে ১৮৬০ এর দশকে জেরুসালেমের কাজি নিয়োগ দেয়া হয়। তিনি "আয়ান" কমিটিতে ছিলেন যা জেরুসালেম এলাকায় বিদেশীদের কাছে জমি বিক্রি যাচাইবাছাই করত। এর ফলে ১৮৯৭ এর শুরুর দিকে ইহুদিদের কাছে জমি বিক্রি বন্ধ হয়ে যায়। তার মৃত্যুর পর তার পুত্র কামিল আল-হুসাইনি জেরুসালেমের গ্র্যান্ড মুফতি হন।
মুহাম্মদ তাহির আল-হুসাইনি ১৮৮০ এবং ১৮৯০ এর দশকে ইহুদিবাদের প্রথম দিকের সমালোচকদের একজন ছিলেন এবং তিনি জেরুজালেমের মুতাসাররিফিয়ায় ইহুদি অভিবাসীদের জমি কেনা থেকে বিরত রাখার জন্য বেশ কয়েকবার চেষ্টা করেছিলেন। ১৮৯৭ সালে মুফতির নেতৃত্বে একটি কমিশন পরবর্তী কয়েক বছরের জন্য ইহুদি অভিবাসন বন্ধ করতে সক্ষম হয়। যখন প্রশাসনিক পরিষদ ১৮৯৯ সালের সেপ্টেম্বরে ইহুদি অভিবাসন সম্পর্কে একটি প্রতিবেদন পায়, যেখানে মুফতি হুসাইনি "প্রস্তাব দেন যে ১৮৯১ সাল থেকে ফিলিস্তিনে প্রতিষ্ঠিত সমস্ত বিদেশী ইহুদিদের বহিষ্কার করার সাথেসাথে নতুন আগতদেরকে আতঙ্কিত করা হবে।" কিন্তু তার চরম প্রস্তাবটি মুতাসাররিফ একটি নীতির পক্ষে প্রত্যাখ্যান করেছিল যা ইহুদি অভিবাসনের অনুমতি দেয় যতক্ষণ না অভিবাসীরা উসমানীয় নাগরিক হিসাবে আত্মীকরণ করে।
ওরায়ন (মহাকাশযান)

ওরায়ন (আনুষ্ঠানিকভাবে ওরায়ন মাল্টি-পারপাস ক্রু ভেহিকেল বা ওরিয়ন এমপিসিভি) হল নাসার মানব মহাশূন্য যাত্রার কর্মসূচীগুলির আংশিক পুনর্ব্যবহারযোগ্য মহাকাশযানসমূহের একটি শ্রেণি। মহাকাশযানটিতে একটি ক্রু মডিউল (সিএম) রয়েছে, যা লকহিড মার্টিন ও ইউরোপীয় পরিষেবা মডিউল (ইএসএম) কর্তৃক নকশাকৃত এবং এয়ারবাস ডিফেন্স অ্যান্ড স্পেস দ্বারা নির্মিত। ওরায়ন পৃথিবী নিম্ন কক্ষপথের বাইরে ছয়জন নভোচারীকে বহন করতে সক্ষম এবং ২১ দিনের অবকাশহীন যাত্রা করতে পারে ও ছয় মাস পর্যন্ত ডকিং অবস্থায় থাকতে পারে। এতে সৌর প্যানেল, একটি স্বয়ংক্রিয় ডকিং ব্যবস্থা ও বোয়িং ৭৮৭ ড্রিমলাইনারে ব্যবহৃত কাচের ককপিট ইন্টারফেস রয়েছে।
২০০৪ সালের ১৪ জানুয়ারি মার্কিন প্রেসিডেন্ট জর্জ ডব্লিউ. বুশ ক্রু এক্সপ্লোরেশন ভেহিকল (CEV) কে ভিশন ফর স্পেস এক্সপ্লোরেশন এর অংশ হিসেবে ঘোষিত করেন ।
বাথ মতবাদ

বাথ মতবাদ বা বাথবাদ ( "al-ba‘ath" অর্থ "নবজাগরণ" বা "পুনরুত্থান") হলো একটি আরব জাতীয়তাবাদী আদর্শ যা একটি একটি ঐক্যবদ্ধ আরব রাষ্ট্রের ধারণা পোষণ করে। এই আদর্শ জাকি আল আরসুজি, মিশেল আফলাক ও সালাহউদ্দিন আল বিতারের তত্ত্বের উপর প্রতিষ্ঠিত।
বাথীয় সমাজ আরব সংস্কৃতি, মূল্যবোধ ও সমাজের রেনেসার উপর আলোকপাত করে। এটি একদলীয় রাষ্ট্রের ধারণাকে সমর্থন করে এবং রাজনৈতিক বহুত্ববাদী ধারণাকে প্রত্যাখ্যান করে। বাথ পার্টি আলোকিত আরব সমাজ বিনির্মাণের জন্য কোনো নির্দিষ্ট সময় নির্দেশ করে না। বাথ মতবাদ আরব জাতীয়তাবাদ, প্যান আরবিজম, আরব সমাজবাদ ও সামাজিক উন্নয়নের নীতির উপর প্রতিষ্ঠিত। এটি একটি ধর্মনিরপেক্ষ মতবাদ। বাথীয় রাষ্ট্র সমাজতান্ত্রিক অর্থনীতি সমর্থন করে। বাথীয় মতাদর্শে সমাজতন্ত্র বলতে রাষ্ট্রীয় সমাজতন্ত্র বা অর্থনৈতিক সাম্য বোঝায় না, এটি আধুনিকায়ন নির্দেশ করে। বাথবাদীরা বিশ্বাস করেন যে আরব সমাজকে প্রকৃত অর্থে স্বাধীন ও ঐক্যবদ্ধ করার জন্য সমাজতন্ত্রই একমাত্র পথ।
অস্তিত্ব লাভ করা দুইটি রাষ্ট্র ইরাক ও সিরিয়া তাদের কর্তৃত্ববাদী সরকারের মাধ্যমে এই আদর্শের সমালোচনায় নিষেধ করে। এসব সরকারকে নব্য বাথবাদী বলা হয় কারণ ইরাক ও সিরিয়ায় রূপগ্রহণকারী এসব বাথিজম মিশেল আফলাক ও সালাহউদ্দিন আল বিতারের বাথবাদের চেয়ে অনেক ভিন্ন প্রকৃতির। উদাহরণস্বরূপ শাসনকারী কোনো বাথ পার্টিই আরব বিশ্বকে একীভূত করার প্রকৃত চেষ্টা করেনি।
চট্টগ্রাম সিটি কর্পোরেশন মিউনিসিপ্যাল মডেল স্কুল এন্ড কলেজ

চট্টগ্রাম সিটি কর্পোরেশন মিউনিসিপ্যাল মডেল স্কুল এন্ড কলেজ বাংলাদেশের চট্টগ্রামে অবস্থিত একটি বেসরকারি মাধ্যমিক ও উচ্চমাধ্যমিক শিক্ষাপ্রতিষ্ঠান। শিক্ষাপ্রতিষ্ঠানটি ১৮৮০ খ্রিষ্টাব্দে প্রতিষ্ঠিত হয় এবং এটি কোতোয়ালী থানার অন্তর্গত।
২০১৬ খ্রিষ্টাব্দে শিক্ষাপ্রতিষ্ঠানটি চট্টগ্রাম সিটি কর্পোরেশনের অধিভুক্ত হয়। বঙ্গবন্ধু ল' টেম্পল ও কৃষ্ণকুমারী সিটি করপোরেশন বালিকা উচ্চ বিদ্যালয় এই বিদ্যালয়ের শিক্ষাঙ্গনে অবস্থিত।
এখানকার শিক্ষার্থীরা পড়ালেখার পাশাপাশি পারদর্শী খেলাধুলাতেও। বিগত কয়েক বছর ধরে এসএসসিতে ধারাবাহিকভাবে ভালো করে আসছে প্রতিষ্ঠানটি। একই সঙ্গে কয়েক যুগ ধরে হকি(বর্তমান রানার্সআপ জাতীয়ভাবে) ও হ্যান্ডবলে এ অঞ্চলের স্কুলগুলোর মধ্যে শ্রেষ্ঠত্ব অর্জন করেছে মিউনিসিপ্যাল মডেল হাই স্কুল।
১৮৮০ খ্রিষ্টাব্দে, শ্যামাচরণ সেন নামে একজন চট্টগ্রামের সমাজকর্মী কর্তৃক মিউনিসিপ্যাল হাই স্কুল প্রতিষ্ঠিত করেন।এটি প্রথম একটি জুনিয়র ইংলিশ স্কুল হিসেবে প্রতিষ্ঠিত হয়।প্রতিষ্ঠাতা শ্যামাচরণ, মিউনিসিপ্যাল হাই স্কুলের প্রথম প্রধান শিক্ষক হিসেবে দায়িত্ব পালন করেন।
বেপজা পাবলিক স্কুল ও কলেজ

বেপজা পাবলিক স্কুল ও কলেজ, চট্টগ্রাম বাংলাদেশের চট্টগ্রাম জেলার ইপিজেড থানায় অবস্থিত একটি স্বায়ত্বশা‌সিত উচ্চমাধ্যমিক শিক্ষাপ্রতিষ্ঠান। এই প্রতিষ্ঠানটি বর্তমানে বাংলাদেশ সেনাবাহিনীর অভিজ্ঞ ও জ্যেষ্ঠ
অফিসার দ্বারা পরিচালিত হচ্ছে। সুশৃঙ্খল ব্যবস্থাপনায় প্রতিষ্ঠানটি প্রকৃত মানুষ গড়ায় দৃঢ় প্রত্যয়ী। চট্টগ্রাম বেপজার এলাকায় কর্মরতদের সন্তানদের লেখাপড়ার উদ্দেশ্য এই প্রতিষ্ঠানটি স্থাপিত হলেও বর্তমানে সর্বসাধার‌ণের সন্তান সন্ত‌তি‌দেরও পড়ার সু‌যোগ উন্মুক্ত রাখা হ‌য়ে‌ছে। এই প্রতিষ্ঠানটি ইতিমধ্যেই চট্টগ্রামের ঐতিহ্যবাহী ও নামকরা শিক্ষা প্রতিষ্ঠানের মর্যাদা লাভ করেছে। এছাড়া ঢাকা,চট্টগ্রাম, কুমিল্লা,পাবনা ও নীলফামারী তে বেপজা পাবলিক স্কুল ও কলেজ রয়েছে। এদের মধ্যেই চট্টগ্রামের বেপজা পাবলিক স্কুল ও কলেজ,সিইপিজেড শাাখ অন্যতম। প্রতিষ্ঠানটি পড়া লেখার পাশাপাশি সহপাঠ্যক্রমিক 
কার্যক্রম গুরুত্ব দিয়ে থাকে। এখানে রয়েছে বিজ্ঞান ক্লাব,আবৃত্তি ক্লাব,বিতর্ক ও উপস্থিত বক্তৃতা ক্লাব,কুইজ ক্লাব,ডান্স ক্লাব,মিউজিক ক্লাব,নৌ রোভার স্কাউট ও বিএনসিসি। কলেজ শিক্ষকদের নেতৃত্বে শিক্ষার্থীদের সমন্বয়ে এ ক্লাব গুলো গঠন করা হয়েছে। এছাড়াও শিক্ষার্থীদের যাতায়াতের সুবিধার জন্য প্রতিষ্ঠানটির নিজস্ব বাস রয়েছে।
বন্দর নগরী চট্টগ্রাম এর ইপিজেড থানাধীন বেপজা সংরক্ষিত এলাকায় এই বিদ্যালয় টি অবস্থিত।
চট্টগ্রাম বেপজার এলাকায় কর্মরতদের সন্তানদের লেখাপড়ার উদ্দেশ্য ১৫ মার্চ ১৯৯৯ সালে বিদ্যালয়টি প্রতিষ্ঠিত হয়। তারপর এতে উচ্চমাধ্যমিক বিভাগ চালু করা হয়। এছাড়া ও
ঢাকা,চট্টগ্রাম, কুমিল্লা,পাবনা ও নীলফামারী তে বেপজা পাবলিক স্কুল ও কলেজ রয়েছে। এর মধ্যেই চট্টগ্রামের বেপজা পাবলিক স্কুল ও কলেজ,সিইপিজেড অন্যতম।
প্রশাসনিক ভবন, একা‌ডে‌মিক ভবন ১ , একা‌ডে‌মিক ভবন ২ একা‌ডেমিক ভবন ৩ ও বিশাল একটি মাঠ নিয়ে স্কুল ও ক‌লেজ এর পরিসর বিস্তৃত। এছাড়াও এখানে ছাত্র-ছাএীদের জন্য ২টি ক্যান্টিনের ব্যাবস্থা রয়েছে। একটি অডিটরিয়ামে রয়েছে। সুশৃঙ্খল ব্যবস্থাপনায় প্রতিষ্ঠানটি প্রকৃত মানুষ গড়ায় দৃঢ় প্রত্যয়ী। এটি সম্পূর্ণ রাজনীতিমুক্ত শিক্ষাপ্রতিষ্ঠান।
এই প্রতিষ্ঠানে একটি করে পদার্থবিজ্ঞান, রসায়ন, জীববিজ্ঞান ও কম্পিউটার ল্যাব রয়েছে।
কলেজ এর জন্য রয়েছে আলাদা ভবন
মূলত চট্টগ্রাম বেপজার এলাকায় কর্মরত লোকজনের সন্তানদের লেখাপড়ার উদ্দেশ্য প্রতিষ্ঠিত হলেও সর্বসাধারণের জন্য জ্ঞানার্জনের সুযোগ রয়েছে। কলেজ বিভাগ চালুর পর থেকে এতে শিক্ষার্থীর সংখ্যা উত্তোরত্তর বৃদ্ধি পাচ্ছে। বর্তমানে প্রতিষ্ঠানটিতে প্রায় ১০,০০০ শিক্ষার্থী পড়াশোনা 
করছে।
প্রতিষ্ঠানটি পড়া লেখার পাশাপাশি সহপাঠ্যক্রমিক কার্যক্রম গুরুত্ব দিয়ে থাকে। এখানে রয়েছে বিজ্ঞান ক্লাব,আবৃত্তি ক্লাব,বিতর্ক ও উপস্থিত বক্তৃতা ক্লাব,কুইজ ক্লাব,ডান্স ক্লাব,মিউজিক ক্লাব ও বিএনসিসি। কলেজ শিক্ষকদের নেতৃত্বে শিক্ষার্থীদের সমন্বয়ে এ ক্লাব গুলো গঠন করা হয়েছে।
এই প্রতিষ্ঠান বিভাবন নামে একটি ম্যাগাজিন প্রকাশ করে থাকে।এতে বার্ষিক ক্রীড়া প্রতিযোগিতা, শিক্ষার্থীদের নিজের লেখা প্রবন্ধ, গল্প, ভ্রমণকাহিনী, কৌতুক, কবিতা ইত্যাদি থাকে।
শিক্ষার্থীদের যাতায়াতের সুবিধার জন্য রয়েছে নিজস্ব কলেজ বাস। কলেজটি সম্পূর্ণ সিসিটিভি ক্যামেরা দ্বারা নিয়ন্ত্রিত।
পিটার কার্স্টেন

পিটার নোয়েল কার্স্টেন (; জন্ম: ১৪ মে, ১৯৫৫) নাটাল প্রদেশের পিটারমারিৎজবার্গে জন্মগ্রহণকারী সাবেক ও প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের পক্ষে ১৯৯১ থেকে ১৯৯৪ সাল পর্যন্ত টেস্ট ও একদিনের আন্তর্জাতিকে প্রতিনিধিত্ব করেন। আগস্ট, ২০১৪ সাল থেকে উগান্ডার কোচের দায়িত্বে রয়েছেন পিটার কার্স্টেন।
পূর্ব লন্ডনের সেলবোর্ন প্রাইমারিতে অধ্যয়ন করেন কার্স্টেন। ১৯৬৬ সালে মাত্র দশ বছর বয়সে তিনি তার প্রথম সেঞ্চুরি হাঁকান। ১৯৬৭ সালে তার পরিবার কেপ টাউনে চলে যায়। দেশের প্রাচীনতম শিক্ষা প্রতিষ্ঠান সাউথ আফ্রিকা কলেজ স্কুলে পড়েন। বিদ্যালয় পর্যায়ে রাগবি ও ক্রিকেটে অংশ নেন তিনি। বিদ্যালয়ে অবস্থানকালেই ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অংশ নেন। অভিষেক খেলার দ্বিতীয় ইনিংসে ৭২ রান তোলেন। ১৯৭৩ সালের নাফিল্ড সপ্তাহে সাউথ আফ্রিকান স্কুলস দলে খেলার জন্য মনোনীত হন। নর্দার্ন ট্রান্সভালের বিপক্ষে সেঞ্চুরি করেন। এরফলে বিদ্যালয়ের ছাত্র অবস্থাতেই পঞ্চম ক্রিকেটার হিসেবে এ কীর্তিগাঁথা রচনা করেন তিনি।
ওয়েস্টার্ন প্রভিন্সের পক্ষে ১৩৩ খেলায় অংশ নিয়ে ৪১.৮৮ রান গড়ে ৯,০৮৭ রান করেন। ১৯৮০-এর দশকে ওয়েস্টার্ন প্রভিন্স দলে তিন মৌসুমে অধিনায়ক ছিলেন। ১৯৮২ থেকে ১৯৮৯ সাল পর্যন্ত অনানুষ্ঠানিক টেস্ট খেলাগুলোর সবকয়টিতে দক্ষিণ আফ্রিকা দলের প্রতিনিধিত্ব করেন। ৪১.১০ গড়ে ১,১৯২ রান করেছিলেন তিনি। তন্মধ্যে ৬টি খেলায় অধিনায়কত্ব করেছেন তিনি।
আন্তর্জাতিক ক্রিকেট কনফারেন্স কর্তৃক ১৯৯১ সালের শেষদিকে দক্ষিণ আফ্রিকা দলকে পুনরায় আন্তর্জাতিক ক্রিকেট অঙ্গনে অংশগ্রহণের আমন্ত্রণ জানানো হয়। ভারতে দলটি প্রথমবারের মতো সফর করে। কার্স্টেন তিনটি ওডিআইয়ের সবগুলোতেই অংশ নেন। চূড়ান্ত খেলায় তিনি অপরাজিত ৮৬* রান করে ম্যান অব দ্য ম্যাচের পুরস্কার লাভ করেন। কিন্তু ১৯৯২ সালের ক্রিকেট বিশ্বকাপে দক্ষিণ আফ্রিকার প্রাথমিক দলে ক্লাইভ রাইস, জিমি কুকসহ তিনি দলে ডাক পাননি। পরবর্তীতে অবশ্য তাকে দলে খেলার জন্য মনোনীত করা হয়। ঐ প্রতিযোগিতায় দলের সবচেয়ে বেশি রান সংগ্রহকারী ছিলেন তিনি।
১৯৯২ সালে ৩৬ বছর ৩৪০ দিন বয়সে ওয়েস্ট ইন্ডিজের বিপক্ষে তার টেস্ট অভিষেক ঘটে। অভিষেক টেস্টের দ্বিতীয় ইনিংসে ৫২ রান করেছিলেন তিনি। ১৯৯৪ সালে ইংল্যান্ড সফরে লিডসে তিনি তার একমাত্র টেস্ট সেঞ্চুরি করেছিলেন।
বর্তমানে তিনি এসএবিসি স্পোর্টসের পক্ষে ক্রিকেট ধারাভাষ্যকার হিসেবে কর্মরত আছেন। ১৯৮৩ সালে ‘টাফি’ নাম্নী এক রমণীর পাণিগ্রহণ করেন কার্স্টেন। ক্রিকেট খেলা থেকে অবসর নেয়ার পর টেলফোর্ড ভাইসের সাথে যৌথভাবে ‘ইন দ্য নিক অব টাইম’ শিরোনামে আত্মজীবনী গ্রন্থ লিখেন।
কার্স্টেন এক ক্রীড়ানুরাগী পরিবার থেকে এসেছেন। তার বাবা নোয়েল কার্স্টেন বর্ডারের পক্ষে প্রথম-শ্রেণীর ক্রিকেট খেলেছেন। ছোট ভাই অ্যান্ডি কার্স্টেন ওয়েস্টার্ন প্রভিন্সের পক্ষে খেলেছেন। তার সৎভাই পল কার্স্টেনও একই দলের প্রতিনিধিত্ব করেছেন। এছাড়াও অন্য সৎভাই গ্যারি কার্স্টেন দক্ষিণ আফ্রিকার টেস্ট দলে খেলেছেন।
বার্ট সাটক্লিফ ওভাল

বার্ট সাটক্লিফ ওভাল নিউজিল্যান্ডের লিঙ্কন এলাকায় অবস্থিত লিঙ্কন বিশ্ববিদ্যালয়ের একটি ক্রিকেট মাঠ। এ মাঠে প্রথম-শ্রেণীর ক্রিকেটসহ মহিলাদের ক্রিকেট ও অনূর্ধ্ব-১৯ স্তরের ন্যায় ক্রিকেট খেলা অনুষ্ঠিত হয়। পূর্বে এ মাঠের নাম ছিল বিল ওভাল। ফেব্রুয়ারি, ২০০০ সালে নিউজিল্যান্ড ক্রিকেট দলের বিখ্যাত ও সাবেক উদ্বোধনী ব্যাটসম্যান বার্ট সাটক্লিফের সম্মানার্থে এ মাঠের বর্তমান নামকরণ হয়।
নভেম্বর, ১৯৯৯ সালে ইংল্যান্ড এ-দলের বিপক্ষে নর্থ আইল্যান্ড দল সর্বপ্রথম এ মাঠে প্রথম-শ্রেণীর ক্রিকেট খেলতে নামে। মাঠে প্রায়শঃই মহিলাদের একদিনের আন্তর্জাতিক ক্রিকেট খেলা অনুষ্ঠিত হচ্ছে। ২০০০ সালের মহিলাদের ক্রিকেট বিশ্বকাপের ফাইনালসহ সেমি-ফাইনাল খেলা আয়োজন করা হয়। ২০০৩ সালে মহিলাদের ক্রিকেটের বিশ্বসিরিজ অনুষ্ঠিত হয়। এছাড়াও, স্বাগতিক নিউজিল্যান্ড জাতীয় মহিলা ক্রিকেট দলের বিপক্ষে সফরকারী দলসমূহের মধ্যকার টেস্ট খেলা নিয়মিতভাবে আয়োজন করা হচ্ছে।
২৩ জুন, ২০১৪ তারিখে ক্রিকেট বিশ্বকাপের বাছাইপর্বের নেদারল্যান্ডস বনাম কেনিয়া’র মধ্যকার প্রথম একদিনের আন্তর্জাতিক খেলা আয়োজন করে।
লুনা ১৬

লুনা ১৬ ছিল একটি জনহীন মহাকাশ অভিযান, সোভিয়েত লুনা প্রোগ্রামের একটি অংশ। লুনা ১৬ ছিল প্রথম রোবটিক প্রোব যা প্রথম চাঁদের ভূপৃষ্ঠের মাটির নমুনা পৃথিবীতে আনে। নমুনাটি ছিল চাঁদের মেয়ার ফেকান্ডিটাটিসের। এটি সোভিয়েত ইউনিয়নের প্রথম চান্দ্র নমুনা মিশন এবং সামগ্রিক ক্ষেত্রে অ্যাপোলো ১১ ও অ্যাপোলো ১২ এর পরে এটি তৃতীয়।
মহাকাশযানটি দুটি সংযুক্ত পর্যায়ে গঠিত ছিল, একটি অবরোহ অংশের উপর অধিরোহ অংশ সংযুক্ত ছিল। এর অবরোহ অংশটি নলাকার এবং এতে চারটি সম্প্রসারনক্ষম অবতরণ পা, জ্বালানি ট্যাংক, একটি অবতরণ রাডার, এবং একটি দ্বৈত অবরোহ ইঞ্জিন।
এমা গোল্ডম্যান

এমা গোল্ডম্যান (ইংরেজি:Emma Goldman; জুন ২৭, ১৮৬৯ - মে ১৪, ১৯৪০ ) একজন নৈরাজ্যবাদী রাশিয়ান লেখক যিনি লেখা, বক্তৃতা এবং রাজনৈতিক সক্রিয়তার মাধ্যমে পরিচিত ছিলেন। বিংশ শতকের প্রথম ভাগে উত্তর আমেরিকা এবং ইউরোপে নৈরাজ্যবাদী রাজনৈতিক দর্শনের বিকাশে গুরুত্বপূর্ণ ভূমিকা পালন করেন।
রাশিয়ান সাম্রাজ্যের কভ্ন (বর্তমানে কাউনাস, লিত্ভা) এক ইহুদী পরিবারে জন্মগ্রহণ করেন। ১৮৮৫ সালে গোল্ডম্যান মার্কিন যুক্তরাষ্ট্রে নাগরিক হন এবং নিউ ইয়র্ক শহর বসবাস করতেন, সেখান থেকেই তিনি ১৮৮৯ সালে হ্যেইমার্কেট এফেয়ার দ্বারা নৈরাজ্যবাদীতে আকৃষ্ট হয়ে বার্জেনিং নৈরাজ্যবাদী আন্দোলনে যোগ দেন। নৈরাজ্যবাদী দর্শন, নারী অধিকার, এবং সামাজিক বিষয়ে একজন বিখ্যাত লেকচারার হিসেবে হাজার হাজার মানুষের কাছে আকৃষ্ট হয়ে ওঠেন। প্রোগেন্ডা অফ দ্যা ডিড প্রচারের কারণে গোল্ডম্যান এবং নৈরাজ্যবাদী লেখক আলেকজান্ডার বার্কম্যান (তার প্রেমিকা ও কাছের বন্ধু) একসাথে তার স্বামী ধনিক ও শিল্পপতি হেনরি ক্লে ফ্রিক হত্যার পরিকল্পনা করেন। গুপ্তহত্যা থেকে ফ্রিক বেঁচে যান। বার্কম্যান ২২ বছর কারাদন্ডে দণ্ডিত হন। "দাঙ্গা উস্কে" এবং অবৈধভাবে জন্ম নিয়ন্ত্রণ সম্পর্কে তথ্য বিতরণের জন্য সে বছরে কয়েকবার গোল্ডম্যানকে কারারুদ্ধ করা হয়। ১৯০৬ সালে গোল্ডম্যান “মাদার আর্থ” নামক নৈরাজ্যবাদী জার্নাল প্রতিষ্ঠা করেছিলেন।
১৯১৭ সালে গোল্ডম্যান এবং বার্কম্যান "না রেজিস্টার ব্যক্তি প্রবৃত্ত" চক্রান্ত জন্য দুই বছরের কারা দন্ডে দণ্ডিত করা হন। কারাগার থেকে তাঁদের মুক্তির পর আরো শতশত মানুষের সাথে রাশিয়াতে নির্বাসিত করা হয়।”বলশেভিক বিপ্লবে” প্রাথমিকভাবে সহায়ক ছিলেন, ক্রোনস্ট্রাট বিদ্রোহের প্রাক্কালে গোল্ডম্যানের বিপরীত মতাদরর্শ এবং স্বাধীন কণ্ঠ দমনের কারণের সোভিয়েত ইউনিয়ন নিন্দা জানান।“মাই ডিসইলউসেন্পমেন্ট ইন রাশিয়া” সম্পর্কে ১৯২৩ সালে একটি বই প্রকাশ করেন। ইংল্যান্ড, কানাডা এবং ফ্রান্স বসবাস কালে ‘লিভিং মাই লাভ” নামক একটি আত্মজীবনীমূলক বই রচনা করেন।স্প্যানিশ সিভিল ওয়ার পরবর্তীতে তিনি নৈরাজ্যবাদী বিপ্লব সমর্থনে স্পেন ভ্রমণে যান। তিনি ১৪ মে ১৯৪০ সালে ৭০ বছর বয়সে টরেন্টতে মারা যান।
এমা গোল্ডম্যান রাশিয়ান সাম্রাজ্যের কভ্ন (বর্তমানে কাউনাস, লিত্ভা) এর অর্থাডক্স ইহুদি পরিবারে জন্মগ্রহণ করেন। তার পরিবার লিথুয়ানিয়ান শহর মধ্যে বসবাস করতেন। গোল্ডম্যান এর মা ত্যুব বিয়ানাউচ প্রথম স্বামী যক্ষ্মা-এ মারা যান। স্বামীর মৃত্যুর পর তিনি ভেঙ্গে পড়েন। পরে তিনি দ্বিতীয় বিয়ে করেন যার দুই মেয়ে হেলেন (১৮৬০) এবং লিনা (১৮৬২) ছিল। গোল্ডম্যান পরে লিখেছিলেন: "তিনি যখন পনের বছর বয়সে বিয়ে হয়েছিল, যে রকমেরই প্রেম হোক না কেন তা যৌবনেই মারা গেছে।
মুহাম্মদ আমিন আল-হুসাইনি

মুহাম্মদ আমিন আল-হুসাইনি (; ১৮৯৭; – ৪ জুলাই ১৯৭৪) ছিলেন ফিলিস্তিনি আরব জাতীয়তাবাদী ও মেন্ডেটরি প্যালেস্টাইনের মুসলিম নেতা।
তিনি জেরুসালেমের সম্ভ্রান্ত পরিবারে জন্মগ্রহণ করেন। ইসলামি, উসমানীয় ও ক্যাথলিক শিক্ষালয়ে শিক্ষাগ্রহণের পর তিনি প্রথম বিশ্বযুদ্ধে উসমানীয় সেনাবাহিনীতে কাজ করেন। যুদ্ধ শেষে তিনি সিরিয়া আরব রাজতন্ত্রের সমর্থক হিসেবে দামেস্কে অবস্থান নেন। ফরাসি-সিরিয়ান যুদ্ধে পরাজয় এবং দামেস্কে আরব হাশেমি শাসনের পতনের পর তিনি ইতঃপূর্বের প্যান আরবিজম ধারণা থেকে ফিলিস্তিনি আরবদের জন্য স্থানীয় জাতীয়তাবাদে সরে আসেন। তিনি নিজে জেরুসালেমে চলে আসেন। ১৯২০ এর প্রথম থেকে আরব রাষ্ট্র হিসেবে স্বাধীন ফিলিস্তিনের সুরক্ষার জন্য তিনি সক্রিয়ভাবে জায়নবাদের বিরোধিতা করেন। ফিলিস্তিনে ইহুদিদের জাতীয় আবাসভূমির প্রতিষ্ঠাকে কেন্দ্র করে সৃষ্ট দাঙ্গার সাথে সংশ্লিষ্ট ধরা হয়েছিল। তাকে দশ বছরের কারাদন্ড দেয়া হয়। কিন্তু ব্রিটিশরা তাকে মুক্তি দেয়। ১৯২১ সালে তিনি জেরুসালেমের গ্র্যান্ড মুফতি হিসেবে নিয়োগ পান।
১৯৩৬-৩৯ এর ফিলিস্তিনে আরব বিদ্রোহের সময় তার ব্রিটিশ বিরোধিতা অনেকাংশে বৃদ্ধি পায়। গ্রেপ্তারি পরোয়ানা এড়িয়ে তিনি ফিলিস্তিন থেকে পালিয়ে প্রথমে লেবাননের ফরাসি মেন্ডেট ও পরে ইরাক রাজতন্ত্রে চলে যান এবং ইটালি ও জার্মানিতে নিজেকে প্রতিষ্ঠিত করার আগ পর্যন্ত সেখানে অবস্থান করেন। দ্বিতীয় বিশ্বযুদ্ধের সময় তিনি বেতার সম্প্রচার ও বসনিয়ান মুসলিমদের জার্মানদের সাথে যোগ দিতে সাহায্য করে নাৎসি জার্মানি ও ফেসিস্ট ইটালির সহযোগিতা করেন। এডলফ হিটলারের সাক্ষাতের সময় তিনি আরব স্বাধীনতায় সমর্থন এবং ফিলিস্তিনে ইহুদি রাষ্ট্র গঠনের বিরোধিতায় সমর্থন দেয়ার জন্য অনুরোধ জানান। যুদ্ধের পর তিনি ফরাসি হেফাজতে আসেন এবং অভিযোগ এড়ানোর জন্য কায়রোর কাছে আশ্রয় চান।
১৯৪৮ ফিলিস্তিন যুদ্ধের সময় পর্যন্ত হুসাইনি ১৯৪৭ সালের জাতিসংঘের বিভাগ পরিকল্পনা ও বাদশাহ প্রথম আবদুল্লাহ কর্তৃক মেন্ডেটরি প্যালেস্টাইনকে জর্ডানের অংশ করে নেয়া, উভয় পরিকল্পনার বিরোধিতা করেন। "জইশ আল-ইনকাদ আল-আরাবির" কমান্ড লাভে ব্যর্থ হয়ে তিনি আরব লীগের পৃষ্ঠপোষকতায় নিজস্ব মিলিশিয়া "আল-জিহাদ আল-মুকাদ্দাস" গঠন করেন। ১৯৪৮ সালের সেপ্টেম্বরে তিনি নিখিল ফিলিস্তিন সরকার গঠনে অংশ নেন। এটি মিশর শাসিত গাজায় অবস্থিত ছিল। এই সরকার আরব রাষ্ট্রসমূহের কাছ থেকে স্বল্প স্বীকৃতি পায়। ১৯৫৯ সালে মিশরের রাষ্ট্রপতি জামাল আবদেল নাসের একে বিলুপ্ত করেন। যুদ্ধ ও পরবর্তী ফিলিস্তিনিদের দেশত্যাগের ফলে তার নেতৃত্ব অস্বীকৃত হয় এবং প্যালেস্টাইন লিবারেশন অর্গানাইজেশন কর্তৃক আড়াল হয়ে পড়েন। তিনি তার অধিকাংশ অভ্যন্তরীণ রাজনৈতিক প্রভাব হারিয়ে ফেলেন। ১৯৭৪ সালের জুলাইয়ে তিনি লেবাননের বৈরুতে মৃত্যুবরণ করেন। তিনি সর্বদা আলোচিত ব্যক্তিত্ব ছিলেন। ইতিহাসবিদরা তার জায়নবাদ বিরোধী অবস্থানের কারণ নিয়ে মতপার্থক্য প্রকাশ করে থাকেন।
প্যান আরব রং

প্যান আরব রং মোট চারটি রং নিয়ে গঠিত। এগুলো হল কালো, সাদা, সবুজ ও লাল। এই চারটি রঙের প্রত্যেকটি একেকটি নির্দিষ্ট আরব রাজবংশ বা যুগকে নির্দেশ করে। কালো মুহাম্মদ ও রাশিদুন খিলাফত কর্তৃক, সাদা উমাইয়া খিলাফত কর্তৃক, সবুজ ফাতেমীয় খিলাফত কর্তৃক এবং লাল হাশেমীদের কর্তৃক ব্যবহৃত পতাকার রং। ১৪ শতকের ইরাকি কবি সাফিউদ্দিন আল হিল্লির "সাদা আমাদের কাজ, কালো আমাদের যুদ্ধ, সবুজ আমাদের ভূমি ও লাল আমাদের তলোয়ার" পংতি থেকে এই চারটি রং গ্রহণের অনুপ্রেরণা লাভ করেছে।
সর্বপ্রথম ১৯১৬ সালে আরব বিদ্রোহের পতাকায় প্যান আরব রংগুলো সমন্বিত হয়। অনেক রাষ্ট্রের পতাকা আরব বিদ্রোহের পতাকাকে ভিত্তি করে গড়ে উঠেছে, যেমন জর্ডান, কুয়েত, ফিলিস্তিন, পশ্চিম সাহারা ও সংযুক্ত আরব আমিরাত এবং প্রাক্তন আরব ফেডারেশন।
১৯৫০ এর দশক থেকে প্যান আরব রঙের একটি অনুকরণ আরব স্বাধীনতা রং লক্ষ্য করা যায়। এতে লাল, সাদা ও কালো রঙের ব্যান্ড রয়েছে। সবুজকে এতে প্রাধান্য দেয়া হয়নি। এই রংগুলো ১৯৫২ সালের মিশরীয় বিপ্লবের "আরব স্বাধীনতা পতাকা" থেকে অনুপ্রাণিত। বর্তমানে এসব রং মিশর, ইরাক, সোমালিল্যান্ড, সুদান, সিরিয়া, ইয়েমেন ও প্রাক্তন বিপক্ষ রাষ্ট্র উত্তর ইয়েমেন ও দক্ষিণ ইয়েমেন এবং স্বল্পস্থায়ী ইউনাইটেড আরব রিপাবলিক ও ফেডারেশন অব আরব রিপাবলিকসের পতাকায় দেখা যায়।
আনোয়ারা (উপন্যাস)

আনোয়ারা বাঙ্গালী ঔপন্যাসিক মোহাম্মদ নজিবর রহমান রচিত একটি কালজয়ী সামাজিক উপন্যাস। এটি তার রচিত প্রথম ও সর্বাধিক সার্থক উপন্যাস। এটি ১৯১৪ সালের ১৫ জুলাই (১৩২১ বঙ্গাব্দে) কলকাতা থেকে সর্বপ্রথম প্রকাশিত হয়। বাঙালি মুসলমান সমাজে মীর মশাররফ হোসেন রচিত “বিষাদ সিন্ধু”র পর এটিই সর্বাধিক পঠিত ও জনপ্রিয় উপন্যাস। ২০১৪ সালে এ উপন্যাসের শতবর্ষ পূর্তি পালন করা হয়। এই উপন্যাসে সপ্তাদশ শতাব্দীতে গ্রামীণ বাঙালি মধ্যবিত্ত মুসলমান সমাজের সামাজিক ও পারিবারিক জীবনের চিত্র ফুটে উঠে।
আনোয়ারা উপন্যাসটি প্রথম প্রকাশিত হয় ১৯১৪ সনে। ১৯৫৬ সালে ‘আনোয়ারা’ সম্পর্কে ড. মুহম্মদ আবদুল হাই ও সৈয়দ আলী আহসান বাংলা সাহিত্যের ইতিবৃত্ত (আধুনিক যুগ) এ বলেছেন,
“জনপ্রিয়তা দিয়ে যদি কোন বইয়ের বিচার করতে হয়, তাহলে মোহাম্মদ নজিবর রহমান রচিত ‘আনোয়ারা’র দাবিই সর্বাগ্রে বিবেচ্য। ১৯১১ থেকে ১৪ সালের মধ্যে এ বইটি প্রথম প্রকাশিত হয়। ১৯৪৯ সালে এ বইটির ত্রয়োবিংশতি সংস্করণ প্রকাশিত হয়েছে এবং এ যাবৎ ‘আনোয়ারা’র দেড়লক্ষ কপি নিঃশেষিত হয়েছে।” 
১৯৬১ সালে (বাংলা ১৩৬৮ সনের চৈত্র মাসে) এর সাতাশতম সংস্করণ প্রকাশিত হয় এবং ঐ সময় পর্যন্ত এর সাড়ে পাঁচ লক্ষ কপি বিক্রয় হয় বলে জানা যায়। কলকাতা ও ঢাকা থেকে এ পর্যন্ত এ উপন্যাসের ৬০টিরও বেশি সংস্করণ প্রকাশিত হয়েছে। ‘আনোয়ারা' এক সময় পাঠ্য-তালিকাভুক্ত ছিল। 
নজিবর রহমান সাহিত্যরত্ন তাঁর উপন্যাসে তাঁর সমকালীন জীবন ও সমাজকে যথাযথভাবে তুলে ধরার চেষ্টা করেছেন। সে সময়কার মানুষের আশা-আকাঙ্ক্ষা, স্বপ্ন-কল্পনা ও স্খলন-পতনকে তিনি বাস্তবসম্মতভাবে রূপায়িত করতে সচেষ্ট হয়েছেন। তাছাড়া মানবজীবনের কতগুলো চিরায়ত মূল্যবোধ যেমন-প্রেম, ন্যায়পরায়ণতা ও মানুষের প্রতি মানুষের মমত্ববোধ ইত্যাদি তাঁর লেখায় যথাযথভাবে ফুটে উঠেছে। এসব কারণেই তাঁর রচনা সেসময়ে যেমন ব্যাপকভাবে সমাদৃত ও জনপ্রিয়তা লাভ করেছে, তেমনি তা চিরকালীন মানুষের কাছেও প্রশংসিত হয়েছে, বিশেষত তাঁর রচিত ‘আনোয়ারা' উপন্যাস বাংলা সাহিত্যে ক্লাসিক মর্যাদা পেয়েছে। 
১৯১৭- ১৯১৮ সালের মধ্যে ‘আনোয়ারা' উপন্যাসের পরিশিষ্ট বা সিকুয়্যাল হিসাবে 'প্রেমের সমাধি' প্রকাশিত হয়। ১৯৬৩ সালে (বাংলা ১৩৭০ বঙ্গাব্দে) এর উনিশতম সংস্করণ প্রকাশিত হয়। আনোয়ারার মত এটিও ব্যাপক জনপ্রিয়তা লাভ করে।
১৯৬৭ সালে প্রখ্যাত চলচ্চিত্রকার ও সাহিত্যিক জহির রায়হান এ উপন্যাস অবলম্বনে একই নামে একটি চলচ্চিত্র নির্মাণ করেন। প্রযোজনা করেছেন ইফতেখারুল আলম। চলচ্চিত্রটিতে প্রধান চরিত্রসমূহে অভিনয় করেন রাজ্জাক, সূচন্দা, বেবী জামান, রুবিনা, রানী সরকার, আমজাদ হোসেন প্রমুখ।
বাংলাদেশ টেলিভিশন (বিটিভি) ১৯৮৭ সালে এ উপন্যাসের ধারাবাহিক নাট্যরূপ সম্প্রচার করে।
পটাশিয়াম পারক্লোরেট

পটাশিয়াম পারক্লোরেট একটি অজৈব রাসায়নিক যৌগিক পদার্থ, যার রাসায়নিক সংকেত KClO। অন্যান্য পারক্লোরেটের মতই, পটাশিয়ামের এই রাসায়নিক লবণ একটি শক্তিশালী জারক এবং যদিও এটি সাধারণত খুব ধীরে ধীরে জৈব পদার্থের সঙ্গে বিক্রিয়া করে। এটি সাধারণত বর্ণহীন, এর কঠিন স্ফটিক একটি প্রচলিত জারক যা বাজি, গোলাবারুদ সংঘর্ষ ক্যাপ ইত্যাদিতে ব্যবহার করা হয়।
বাণিজ্যিকভাবে সোডিয়াম পারক্লোরেটের জলীয় দ্রবণের সঙ্গে KCl এর বিক্রিয়ার মাধ্যমে KClO প্রস্তুত করা হয়। এই একক অধঃক্ষেপণ বিক্রিয়া KClO এর কম দ্রবণীয়তার অবদান, যা NaClO (২৫ °সে তাপে ২০৯.৬ গ্রা/১০০ মিলি) এর দ্রাব্যতার চেয়ে প্রায় ১০০ গুণ কম।
রাইলি রুশো

রাইলি রসকো রুশো (; জন্ম: ৯ অক্টোবর, ১৯৮৯) অরেঞ্জ ফ্রি স্টেটের ব্লুমফন্টেইন এলাকায় জন্মগ্রহণকারী দক্ষিণ আফ্রিকার উদীয়মান ক্রিকেটার। দক্ষিণ আফ্রিকা ক্রিকেট দলের অন্যতম সদস্য রাইলি রুশো মূলতঃ বামহাতি ব্যাটসম্যান। পাশাপাশি ডানহাতে অফ ব্রেক বোলিং করে থাকেন। ঘরোয়া ক্রিকেটে নাইটস ও ফ্রি স্টেটের পক্ষে খেলছেন।
নভেম্বর, ২০০৭ সালে প্রথম-শ্রেণীর ক্রিকেটে ফ্রি স্টেট দলের পক্ষে তার অভিষেক ঘটে। প্রতিপক্ষ ইস্টার্নসের বিরুদ্ধে তিন নম্বরে ব্যাটিংয়ে নেমে দলের পক্ষে ১৩ বাউন্ডারিতে সর্বোচ্চ ৮৩ রান সংগ্রহ করেন। প্রথম মৌসুম শেষে ফ্রাঞ্চাইজ ক্রিকেট দল ঈগলের পক্ষে তিনটি টুয়েন্টি২০ খেলায় অংশগ্রহণ করেন। ২০১১ সালে ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোরের পক্ষে অংশ নেন।
২০১০ সালে বাংলাদেশ ও শ্রীলঙ্কা সফরে দক্ষিণ আফ্রিকা এ-দলের সদস্য মনোনীত হন। তন্মধ্যে শ্রীলঙ্কা এ-দলের বিপক্ষে ১৫১ বলে ১৩১ রান করেন। এছাড়াও এলগার ও জোনাথন ভানদিয়ারের সাথে শতরানের জুটি গড়েন।
আগস্ট, ২০১৪ সালে স্বাগতিক জিম্বাবুয়ের বিপক্ষে একদিনের আন্তর্জাতিকে অভিষেক ঘটে তার। ৫ নভেম্বর, ২০১৪ তারিখে অস্ট্রেলিয়া সফরে স্বাগতিক অস্ট্রেলিয়ার বিপক্ষে টুয়েন্টি২০ আন্তর্জাতিকে অভিষিক্ত হন রুশো। খেলায় তিনি ৫০ বলে ৭৮ রানের চমৎকার ইনিংস খেলেন ও ম্যান অব দ্য ম্যাচের পুরস্কার পান।
২৮ জানুয়ারি, ২০১৫ তারিখে সেঞ্চুরিয়নের সুপারস্পোর্ট পার্কে সফরকারী ওয়েস্ট ইন্ডিজ দলের বিপক্ষে অনুষ্ঠিত বৃষ্টিবিঘ্নিত ৫ম ওডিআইয়ে হাশিম আমলা’র (১৩৩) সাথে ২৪৭ রান করে ৩য় উইকেট জুটিতে দক্ষিণ আফ্রিকার পক্ষে নতুন রেকর্ড গড়েন। খেলায় তিনি ৮৩ বলে শতরানসহ ১৩২ রান করেন। তার দল ১৩১ রানের বিশাল ব্যবধানে জয়সহ ৪-১ ব্যবধানে সিরিজ জয় করে। খেলায় তিনি ম্যান অব দ্য ম্যাচ নির্বাচিত হন।
ইন্টারস্টেলার (চলচ্চিত্র)

ইন্টারস্টেলার ২০১৪ সালের মহাকাব্যিক বৈজ্ঞানিক কল্পকাহিনি চলচ্চিত্র। এটি পরিচালনা করেছেন ক্রিস্টোফার নোলান এবং অভিনেয়ে ছিলেন ম্যাথু ম্যাকনাহে, অ্যান হ্যাথাওয়ে, জেসিকা চ্যাস্টেইন, ম্যাকেনজি ফয়, জন লিথগউ, মাইকেল কেইন প্রমুখ। এই চলচ্চিত্রে মানবতাকে টিকিয়ে রাখার জন্য একদল মহাকাশচারী একটি বাসযোগ্য গ্রহের অনুসন্ধানে ক্ষুদ্রবিবরের (ওয়ার্মহোল) মধ্য দিয়ে ভ্রমণ করে। ক্রিস্টোফার এবং জোনাথান নোলান দুই ভাই চলচ্চিত্রটির চিত্রনাট্য রচনা করেন। মূলত ২০০৭ সালে এই চিত্রনাট্যটি পরবর্তীতে ক্রিস্টোফারের সহযোগীতায় জোনাথান আরো উন্নত করে তোলেন। চলচ্চিত্রটি প্রযোজনায় ছিলেন ক্রিস্টোফার নোলান, তার স্ত্রী ইমা টমাস এবং লিন্ডা অবস্ট। তাত্ত্বিক পদার্থবিজ্ঞানী কিপ থর্ন বৈজ্ঞানিক পরামর্শকারী এবং নির্বাহী প্রযোজক হিসেবে কাজ করেন, যিনি চলচ্চিত্রটিকে আরো অণুপ্রাণিত করে তোলেন।
২০৬৭ সালে পরিবেশ-হত্যার কারণে মানবসভ্যতা বিলুপ্তির মুখোমুখি, তাই তারা মহাকাশ ভ্রমণের মতো বৈজ্ঞানিক কর্মকাণ্ড ছেড়ে দিয়েছে। যার ফলে নাসার সাবেক বিমানচালক জোসেফ কুপার কৃষক হিসেবে কাজ করতে বাধ্য হয়।
কুপার তার মেয়ে মারফির ঘরো মহাকর্ষিক ব্যতিক্রম দেখতে পায়। এই ব্যতিক্রমকে সে একটা জিপিএস স্থানাঙ্কে নির্দিষ্ট করে এবং অধ্যাপক ব্র্যান্ড পরিচালিত এক গোপন নাসা কেন্দ্রে পৌছায়। ব্র্যান্ড ব্যাখ্যা করে তারা বসবাস উপযোগী একটি বহিঃগ্রহ খুঁজছে, এবং বিশাল সংখ্যায় মানুষ পাঠানোর জন্য একটি মহাকর্ষীয় সমীকরণ সমাধান করছে। ‍তিনি কুপারকে এন্ডুরেন্স নামক একটি অনুসন্ধানমূলক মহাকাশযান চালানোর জন্য তালিকাভুক্ত করেন। 
ম্যাট ডেমন ২০১৩ সালের আগস্টের শেষে একটি পাশ্বচরিত্রে অভিনয় করেন যা ধারণ করা হয় আইসল্যান্ডে।
চলচ্চিত্রের প্রধান আলোকচিত্র চার মাস পর্যন্ত স্থায়ী ছিল।
"ইন্টারস্টেলার" হোম ভিডিও হিসেবে যুক্তরাজ্যে মার্চ ৩০, ২০১৫ সালে মুক্তি পেতে পারে এবং মার্কিন যুক্তরাষ্ট্রে মার্চ ৩১, ২০১৫ সালে চলচ্চিত্রটির হোম ভিডিও মুক্তি দেয়া হবে।
মার্চ ১২, ২০১৫ সালের হিসেবে, "ইন্টারস্টেলার" উত্তর আমেরিকায় $১৮৭,৯৩০,৫৫১ এবং অন্যান্য অঞ্চলে $৪৮৭,৭০০,০০০, বিশ্বব্যাপী সর্বমোট $৬৭২,৬৩০,৫৫১ মিলিয়ন আয় করে, যেখানে এর উৎপাদন ব্যয় ছিল $১৬৫ মিলিয়ন। চলচ্চিত্রটি ৫৭৪টি আইম্যাক্স প্রেক্ষাগৃহ থেকে বিশ্বব্যাপী $২০.৫ মিলিয়ন আয় করে আইম্যাক্স উদ্বোধনী রেকর্ড গড়ে, $১৭.১ মিলিয়নের রেকর্ড কৃত "" চলচ্চিত্রকে অতিক্রম করে এবং আইম্যাক্স ২ডি, অ-ধারাবাহিক ও নভেম্বরে মুক্তির শ্রেষ্ঠ উদ্বোধনী চলচ্চিত্র হিসেবে বিবেচিত হয়। এটি বিশ্বব্যাপী উদ্বোধনীতে $১৩২.৬ মিলিয়ন আয় করে ২০১৪ সালের শ্রেষ্ঠ উদ্বোধনী হিসেবে ১০ম স্থানে অবস্থান নেয়। চলচ্চিত্রটি মাত্র ৬ দিনে $২০০ মিলিয়ন, দশ দিনে $৩০০ মিলিয়ন, ১৭ দিনে $৪০০ মিলিয়ন, ২৪ দিনে $৫০০ মিলিয়ন এবং ৩৭ দিনে $৬০০ মিলিয়ন আয়ের মাইলফলক পেরিয়ে যায়। এটি ২০১৪ সালের দশম সর্বোচ্চ-আয়কৃত চলচ্চিত্র। "ইন্টারস্টেলার" চতুর্থ চলচ্চিত্র হিসেবে আইম্যাক্স টিকিট বিক্রয় থেকে বিশ্বব্যাপী $১০০ মিলিয়নের অধিক আয় করে। মোট আইম্যাক্স বক্স অফিসে আয়ের বাকি তিনটি চলচ্চিত্র ছিল "অ্যাভাটার", "দ্য ডার্ক নাইট রাইজেস" এবং "গ্র্যাভিটি"।
"ইন্টারস্টেলার" মিডিয়া পুরস্কারে হলিউড মিউজিকের জন্য মূল স্কোরের জন্য মনোনীত হয়, ছয়টি চলচ্চিত্রের বিপরীতে। উপদেষ্টা পর্ষদ হান্স জিমারের সঙ্গীত অন্তর্ভুক্ত চলচ্চিত্রের পাঁচ মিনিটের ট্রেলার গ্রহণ করেন।
পায়োনিয়ার ১১

পায়োনীয়ার ১১ (পায়োনীয়ার G হিসেবেও পরিচিত) হলো ২৫৯ কিলোগ্রাম (৫৭১ lb) ভরের একটি স্বয়ংক্রিয় মহাকাশ গবেষণা যান। এটি ৬ এপ্রিল ১৯৭৩ সালে, নাসা কর্তৃক গ্রহাণু বেষ্টনী, শনি ও বৃহস্পতির আসেপাশের পরিবেশ, সৌর বায়ু ও মহাজাগতিক রশ্মির অধ্যয়নের জন্য প্রেরিত হয়। এটি শনি গ্রহে প্রেরিত প্রথম, বৃহস্পতির পাশ দিয়ে যাওয়া ও গ্রহাণু বেষ্টনীর মাঝ দিয়ে যাওয়া দ্বিতীয় গবেষণা যান (প্রোব)। এটি সৌর জগৎকে ছাড়িয়ে যাওয়া বস্তু সমূহের মধ্যে দ্বিতীয় যা মুক্তিবেগ অর্জন করে যার মাধ্যমে এরা সৌর জগৎকে ছাড়িয়ে যাবে। শক্তি সীমাবদ্ধতা ও বিশাল দূরত্বের কারণে, ১৯৯৫ সালের ৩০ সেপ্টেম্বর যানটির সাথে শেষ নিত্য যোগাযোগ হয় এবং ১৯৯৫ সালের ২৪ নভেম্বর শেষ কোনো ভালো প্রোকৌশল উপাত্ত গৃহীত হয়।
আরব বিদ্রোহের পতাকা

আরব বিদ্রোহের পতাকা প্রথম বিশ্বযুদ্ধকালীন সময়ে সংঘটিত আরব বিদ্রোহে আরব জাতীয়তাবাদীরা উসমানীয় সাম্রাজ্যের বিরুদ্ধে ব্যবহার করে।
ব্রিটিশ কূটনৈতিক স্যার মার্ক সাইকস এটির নকশা প্রণয়ন করেন। এর উদ্দেশ্য ছিল বিদ্রোহে উদ্দীপনা সৃষ্টির জন্য “আরবত্ব” এর অণুভূতি তৈরী করা। আরব বিদ্রোহ ক্ষেত্রের দিক থেকে সীমাবদ্ধ এবং ব্রিটিশদের কর্তৃক অণুপ্রাণিত হলেও এর পতাকা প্রথম বিশ্বযুদ্ধ পরবর্তী গঠিত আরব রাষ্ট্রসমূহের জাতীয় পতাকাকে অণুপ্রাণিত করেছেন। আরব বিদ্রোহের পতাকা থেকে অণুপ্রেরণা লাভ করা পতাকার দেশগুলো হল মিশর, জর্ডান, ইরাক, কুয়েত, সুদান, সিরিয়া, সংযুক্ত আরব আমিরাত, ইয়েমেন, প্যালেস্টাইন ন্যাশনাল মুভমেন্ট (পিএলও এবং ফিলিস্তিনি কর্তৃপক্ষ কর্তৃক ব্যবহৃত), সোমালিল্যান্ড, সাহরাউয়ি আরব ডেমোক্রেটিক রিপাবলিক এবং লিবিয়া।
আনুভূমিক রঙ্গুলো আব্বাসীয় (কালো), উমাইয়া (সাদা) এবং ফাতেমীয় (সবুজ) খিলাফতকে নির্দেশ করলে। লাল ত্রিভুজ হাশেমি রাজবংশ নির্দেশ করে।
হাশেমিরা উসমানীয় সাম্রাজ্যের বিরুদ্ধে ব্রিটিশদের মিত্র ছিল। যুদ্ধ শেষ হলে হাশেমিদেরকে হেজাজ, জর্ডান, সংক্ষিপ্তকালের বৃহত্তর সিরিয়া ও ইরাকের শাসনভার লাভ করে।
বৃহত্তর সিরিয়া ১৯২০ সালে মাত্র কয়েকমাস টিকে ছিল। ১৯২৫ সালে সৌদ পরিবার হেজাজের হাশেমিদেরকে উৎখাত করে। ১৯৫৮ সালে অভ্যুত্থানের ফলে ইরাক থেকে তারা ক্ষমতাচ্যুত হয়। শুধু জর্ডানে তারা টিকে থাকে।
জর্ডানের আকাবায় ১৯৭ ফুট দৈর্ঘ্য ও ৯৮.৫ প্রস্থ মাপের আরব বিদ্রোহের একটি পতাকা আকাবা পতাকাদন্ডে লাগানো রয়েছে। এটি বর্তমানে বিশ্বের পঞ্চম শীর্ষতম পতাকাদন্ড।
এবি ব্যাংক পিএলসি

এবি ব্যাংক বা আরব বাংলাদেশ ব্যাংক পিএলসি (এবিপিএলসি) বাংলাদেশের প্রথম বেসরকারি বাণিজ্যিক ব্যাংক। ব্যাংকটি ১৯৮২ সালের ১২ এপ্রিল ব্যাংকিং কার্যক্রম শুরু করে। এটির প্রধান কার্যালয় ঢাকার গুলশানে অবস্থিত।
এবি ব্যাংক ১৯৮১ সালের ৩১শে ডিসেম্বর বাংলাদেশের প্রথম বেসরকারি বাণিজ্যিক ব্যাংক হিসেবে গঠিত হয় এবং ১৯৮২ সালের ১২ এপ্রিল ব্যাংকিং কার্যক্রম শুরু করে। ব্যাংকটি ১৯৯৬ সালে প্রথম এটিএম সেবা চালু করে এবং একই বছর ভারতের মুম্বাইতে প্রথম বেদেশি শাখা চালু করে। ১৯৯৯ সালে এটি প্রথম বাংলাদেশি ব্যাংক হিসেবে সুইফট সেবা চালু করে। 
ব্যাংকটির পরিচালনার দায়িত্ব ৬ সদস্যের একটি পরিচালনা পর্ষদের হাতে নাস্ত থাকে। ব্যাংকের সার্বিক কার্যক্রম সম্পাদন ও তত্বাবধানের দায়িত্ব থাকে একটি ব্যবস্থাপনা কমিটি হাতে। পরিচালনা পর্ষদের বর্তমান চেয়ারম্যান খায়রুল আলম চৌধুরী এবং ব্যবস্থাপনা পরিচালক ও প্রধান নির্বাহী কর্মকর্তা তারেক আফজাল।
এবি ব্যাংকের বিশাল এটিএম নেটওয়ার্ক আছে। তাছাড়া এবি ব্যাংকের বর্তমানে সারা দেশে ১০৪টি শাখা রয়েছে। এসব শাখায় তারা দেশের মানুষের সেবা প্রদান করে থাকে।
এবি ব্যাংকে ইন্টারনেট ব্যাংকিং করা যায়। ব্যাংকের ইন্টারনেট পেমেন্ট গেটওয়ে ব্যবহারের মাধ্যমে গ্রাহকরা ভিসা, মাস্টারকার্ড ও নেক্সাস কার্ডের মাধ্যমে বিল দিতে পারেন।
রাসায়নিক সংকেত

রাসায়নিক সংকেত হল একটি রাসায়নিক যৌগের গঠনকে সংক্ষিপ্তভাবে প্রকাশ করার জন্য ব্যবহৃত একটি প্রতীকী পদ্ধতি। এটিতে রাসায়নিক উপাদানসমূহের প্রতীক, সংখ্যা এবং অন্যান্য প্রতীকসমূহ যেমন, ড্যাশ, বন্ধনী, যোগ-বিয়োগ প্রভৃতি চিহ্নের দ্বারা প্রকাশ করা হয়। রাসায়নিক সংকেত কোন রাসায়নিক নাম নয়, এটি কোন শব্দ দ্বারা লেখা হয় না। এটিতে শুধুমাত্র মৌল
সমূহের প্রতীক ব্যাবহার করে বিভিন্ন ধরনের সংকেত তৈরি করা হয়। যেমন: Hydrogen-এর প্রতীক H এবং Oxygen-এর প্রতীক O ব্যাবহার করে পানির সংকেত (HO) তৈরি করা হয়।
রাসায়নিক সংকেতের উদ্দেশ্য হল:
রাসায়নিক সংকেতের প্রকারভেদ
রাসায়নিক সংকেতকে মূলত তিনটি ভাগে ভাগ করা যায়:
রাসায়নিক সংকেতের গঠন নিম্নরূপ:
পানির আণবিক সংকেত (HO)।
ইন্টারন্যাশনাল মোবাইল স্যাটেলাইট অর্গানাইজেশন

ইন্টারন্যাশনাল মোবাইল স্যাটেলাইট অর্গানাইজেশন (আইএমএসও) আন্তঃরাষ্ট্রীয় পাবলিক স্যাটেলাইট নিরাপদ ও নিরাপত্তা প্রদানকারী একটি সেবা যা ইনমারসাট স্যাটেলাইট ব্যবহারের মাধ্যম করে থাকে। এ সংস্থার কয়েকটি সেবার মধ্যে রয়েছে:
The International Maritime Satellite Organization (IMSO) was established under the auspices of the International Maritime Organization by the Convention on the International Maritime Satellite Organization, signed at London on 3 September 1976 and entered into force on 16 July 1979. The Assembly of the IMSO decided to rename the organization to the International Mobile Satellite Organization (Inmarsat) in December 1994. The IMSO was reestablished by the Convention on the International Mobile Satellite Organization signed at London on 24 April 1998 and succeeded INMARSAT on 15 April 1999.
After the succession, the Inmarsat space segment and operational business were transferred to Inmarsat plc, a newly created private company based in the UK, with the IMSO overseeing the public services obligations of the company pursuant to an agreement concluded between IMSO and Inmarsat Ltd. An agreement between the International Civil Aviation Organization (ICAO) and the IMSO was signed in Montreal, Canada, on 20 September 2000 and addresses the relationship between ICAO and IMSO.
As of December 2014, Inmarsat has 99 state parties that represent approximately 95 per cent of the gross tonnage of the world's merchant fleet.
কোলাঘাট তাপবিদ্যুৎ কেন্দ্র

কোলাঘাট তাপবিদ্যুৎ কেন্দ্র পশ্চিম বঙ্গের একটি বড় তাপবিদ্যুৎ কেন্দ্র। এটি কলকাতা থেকে ৫৫ কিলোমিটার দূরে পূর্ব মেদিনীপুরের মেছেদায় অবস্থিত। পশ্চিমবঙ্গ বিদ্যুৎ উন্নয়ন নিগম লিমিটেড এটি পরিচালনা করে।
এই বিদ্যুৎ কেন্দ্রে ২১০ মেগাওয়াটের ৬টি ইউনিট আছে। এটি ১৯৮৪ থেকে ১৯৯৫ সালের মধ্যে দুই পর্যায় তৈরি।
ইউনিট ভিত্তিক ক্ষমতা
বন্দর থানা, চট্টগ্রাম

বন্দর বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
বন্দর থানার মোট আয়তন ২০.০৪ বর্গ কিলোমিটার (৪,৯৫২ একর)।চট্টগ্রাম সিটি কর্পোরেশনের পশ্চিমাংশে বন্দর থানার অবস্থান। এর উত্তরে হালিশহর থানা ও ডবলমুরিং থানা; পূর্বে ডবলমুরিং থানা, কর্ণফুলী নদী ও কর্ণফুলী থানা, দক্ষিণে ইপিজেড থানা ও পতেঙ্গা থানা এবং পশ্চিমে বঙ্গোপসাগর।
১৯৭৮ সালের ৩০ নভেম্বর হাটহাজারী উপজেলার কিছু অংশ ও আরো ৬টি থানা নিয়ে গঠিত হয় চট্টগ্রাম সিটি কর্পোরেশন, তন্মধ্যে বন্দর থানা অন্যতম।
২০১১ সালের আদমশুমারি অনুযায়ী বন্দর থানার মোট জনসংখ্যা ২,০৮,২৬০ জন। এর মধ্যে পুরুষ ১,০৫,৯১৯ জন এবং মহিলা ১,০২,৩৪১ জন। মোট পরিবার ৪২,২১৬টি।
১৯৭১ সালে বন্দর থানায় মুক্তিযোদ্ধা নৌ-কমান্ড মাইন দিয়ে বেশ কিছু শত্রু জাহাজের ক্ষতি করে। মুক্তিযুদ্ধের শেষদিকে পাকসেনারা বন্দরে মাইন পেতে রাখে। যুদ্ধ পরবর্তী সময়ে পাকসেনাদের পেতে রাখা মাইন অপসারণ করতে গিয়ে বেশ কয়েকজন সোভিয়েত নৌসেনা নিহত হন।
চট্টগ্রাম বন্দর থানার আওতাধীন চট্টগ্রাম সিটি কর্পোরেশনের এলাকাসমূহ হল:
পায়োনিয়ার ১০

পায়োনীয়ার ১০ (মূলত পায়োনীয়ার এফ নামে পরিচিত) হল মার্কিন ২৫৮ কিলোগ্রামের স্পেস প্রোব, যা সর্বপ্রথম বৃহস্পতি গ্রহের অভিযান সম্পন্ন করে। তারপর, পায়োনীয়ার ১০ সর্বপ্রথম সৌরজগত থেকে বের হওয়ার গতিবেগ অর্জন করে। এই মহাকাশ অভিযানের প্রকল্পটি ক্যালিফোর্নিয়ার নাসা এমস রিসার্চ সেন্টার দ্বারা পরিচালিত হয়, এবং স্পেস প্রোবটি TRW দ্বারা নির্মিত হয়েছিল।
পায়োনীয়ার ১০ মহাকাশযানে একটি ২.৭৪ মিটার ব্যাস অধিবৃত্তসদৃশ হাই-গেইন ডিশ এন্টেনা সম্পন্ন ষড়্ভুজাকার বাস বসানো ছিল। মহাকাশযানটি এন্টেনার অক্ষের চারপাশে ঘূর্ণন স্থিতিশীল ছিল। প্রেরণকালে চারটি রেডিওইসোটোপ থারমোইলেক্ট্রিক জেনারেটর সম্মিলিতভাবে এটিকে ১৫৫ ওয়াট বৈদ্যুতিক শক্তি সরবরাহ করেছিল।
১৯৭২ সালের ৩ মার্চ এটি ফ্লোরিডার কেপ কেনেভেরাল থেকে অ্যাটলাস-সেন্টর এক্সপেন্ডেবল গাড়ি কর্তৃক মহাকাশে প্রেরণ করা হয়। ১৯৭২ জুলাই ১৫ থেকে ১৯৭৩ ফেব্রুয়ারি ১৫ এর ভেতর এটিই সর্বপ্রথম বিজ্ঞানীদের মাঝে গ্রহানু বেষ্টনী নিয়ে তর্কের ঝর সৃষ্টি করে। ৬ নভেম্বর ১৯৭৩ সালে মহাকাশযানটি বৃহস্পতির ২৫,০০০,০০০ কিমি পরিসীমার মধ্যে ফটোগ্রাফি শুরু করে এবং সর্বমোট প্রায় ৫০০ ছবি পৃথিবীতে পাঠায়।
মিডিয়া প্লেয়ার

মিডিয়া প্লেয়ার একটি কম্পিউটার প্রোগ্রাম, যেটি দিয়ে মাল্টিমিডিয়া ফাইল দেখা/ শোনা যায়। সাধারণ টেপ রেকর্ডার এবং সিডি প্লেয়ারের মতো মিডিয়া প্লেয়ারে পরিচিত মিডিয়া নিয়ন্ত্রণ আইকন প্রদর্শন হয়। যেমন - (চালু), (বিরতি), এবং (থামা).
মূলধারার অপারেটিং সিস্টেম অন্তত এক বিল্ট ইন মিডিয়া প্লেয়ার থাকে। উদাহরণস্বরূপ, মাইক্রোসফট উইন্ডোজে উইন্ডোজ মিডিয়া প্লেয়ার, ম্যাক-এ কুইকটাইম প্লেয়ার, লিনাক্সে এসএম প্লেয়ার, আমারক, অডাসিয়াস, এমপ্লেয়ার, ভিএলসি মিডিয়া প্লেয়ার আছে।
সাধারণ মিডিয়া প্লেয়ার অডিও এবং ভিডিও উভয়ই চালাতে পারে। বিশেষায়িত প্লেয়ার, বর্ধিত প্লেব্যাক বৈশিষ্ট্য প্রদানকে ফোকাস করে।
মাল্টিমিডিয়া
এমপ্লেয়ার

এমপ্লেয়ার একটি ফ্রী এবং উন্মুক্ত মিডিয়া প্লেয়ার সফটওয়্যার। এই প্লেয়ারটি পার‍্য সব অপারেটিং সিস্টেমে চলে, যেমন লিনাক্স, মাইক্রোসফট ও ম্যাক। এটি ডস-এও ব্যবহার করা যায়।
এটি বিভিন্ন ধরনের ভিডিও ফাইল পড়তে পারে, যেমন এনডিভিডিয়া পিওর ভিডিও, ইউনিফাইড ভিডিও ডিকোডার, ইন্টেল কুইক ভিডিও।
এমপ্লেয়ার মিডিয়া বিভিন্ন ধরনের ভিডিও প্লে করতে পারে এবং একটি ফাইল সব স্ট্রিম বিষয়বস্তু সংরক্ষণ করতে পারে।
নেহা মেহতা

নেহা মেহতা (জন্ম: ৯ জুন ১৯৭৮) হলেন একজন ভারতীয় টেলিভিশন অভিনেত্রী। তিনি সাব টিভিতে সম্প্রচারিত জনপ্রিয় টেলিভিশন ধারাবাহিক তারক মেহতা কা উল্টা চশমায় "অঞ্জলি মেহতা" চরিত্রে অভিনয়ের জন্য অধিক পরিচিতি লাভ করেছেন।
মেহতা ভারতের গুজরাতে ১৯৭৮ সালের ৯ই জুন তারিখে জন্মগ্রহণ করেন। মেহতার পূর্বসূরী গুজরাতের পাটানের অন্তর্গত, কিন্তু তিনি আহম্মেদাবাদ ও বড়োদরায় তার শৈশব অতিবাহিত করেন। তিনি গুজরাতি সাহিত্যের সাথে গভীরভাবে জড়িত একটি পরিবারে বড় হয়েছেন। এছাড়াও তিনি নিজে হচ্ছেন একজন গুজরাতি স্পিকার। তার বাবা একজন জনপ্রিয় লেখক, যিনি তাকে অভিনেত্রী হতে অনুপ্রাণিত করেছিলেন। তিনি ভারতীয় ক্লাসিক্যাল নৃত্য এবং ভোকাল ও নাটক বিভাগে মাস্টার্স ডিগ্রি অর্জন করেছেন।
বেশ কয়েক বছর ধরে মেহতা গুজরাতের মঞ্চে অভিনয় করেছেন। ২০০১ সালে জি টিভি চ্যানেলের ধারাবাহিক "ডলার বহু"তে অভিনয়ের মাধ্যমে অভিনয় জগতে পদার্পণ করেন। ২০০২ থেকে ২০০৮ সাল পর্যন্ত তিনি স্টার প্লাসে প্রচারিত ধারাবাহিক "ভাবি"তে প্রধান চরিত্রে অভিনয় করেছেন। এটি ভারতের চতুর্থতম চলমান টেলিভিশন ধারাবাহিক ছিল।
২০০৮ সালের ২৮শে জুলাই তারিখ হতে, তিনি সাব টিভিতে সম্প্রচারিত টেলিভিশন ধারাবাহিক তারক মেহতা কা উল্টা চশমায় অঞ্জলি মেহতার চরিত্রে অভিনয় করছেন; যেটি বর্তমানে টেলিভিশন তার দীর্ঘতম কাজ। উক্ত ধারাবাহিকে অঞ্জলি মেহতা হচ্ছেন নাটকের প্রধান চরিত্র তারাক মেহতার (শৈলেশ লোধা) স্ত্রী। তার চরিত্রটি হচ্ছে একটি তরুণ, বাস্তববুদ্ধিসম্পন্ন এবং আধুনিক নারী। অঞ্জলি হচ্ছেন একজন খাদ্যনির্বাচনবিদ্যাবিত এবং তিনি তার স্বামী তারাক মেহতার খাদ্যের নিয়ন্ত্রণ করেন।
২০২০ সালের আগস্টে নেহা একটি নতুন প্রকল্প শুরু করার কারণে তারক মেহতা কা ওলতাহ চশমাহ শোটি ছেড়ে দেন।
২০১২–২০১৩ সালে, তিনি সাব টিভিতে প্রচারিত অন্য আরেকটি অনুষ্ঠান "ওয়াহ! ওয়াহ! কেয়া বাত হ্যায়!"-এ শৈলেশ লোধার সাথে উপস্থাপনার দায়িত্ব পালন করেছেন।
কর্তৃত্বপ্রাপ্ত শক্তির অধীনে মেসোপোটেমিয়া

মেসোপটেমিয়ায় ব্রিটিশ মেন্ডেট () সাইকস পিকট চুক্তি অনুযায়ী সান রেমো সম্মেলনে ব্রিটেনকে দেয়ার প্রস্তাব করা হয়। এটি কার্যকর করা যায়নি। এর পরিবর্তে ইরাক রাজতন্ত্র প্রতিষ্ঠিত হয়। ইঙ্গ-ইরাকি চুক্তির মাধ্যমে ব্রিটিশ প্রশাসন সাজানো হয়।
প্রস্তাবিত মেন্ডেট ১৯২০ সালের ২৫ এপ্রিল সান রেমো সম্মেলনে প্রদান করা হয়। তবে এটি নথিবদ্ধ বা সংজ্ঞায়িত করা হয়নি। লিগ অব নেশনসের বিধির ২২ অনুচ্ছেদ অনুযায়ী এটি ছিল ক্লাস এ মেন্ডেট। ১৯২০ সালের জুনে ব্রিটিশ ঔপনিবেশিক অফিস একটি খসড়া মেন্ডেট নথি তৈরী করে।
প্রস্তাবিত মেন্ডেট প্রতিষ্ঠায় কিছু বাধাবিপত্তির সম্মুখীন হয়। ১৯২০ সালে দেশজুড়ে ইরাকি বিদ্রোহ দেখা দেয়। এরপর ইঙ্গ-ইরাকি চুক্তির মাধ্যমে ঠিক করা হয় যে এই অঞ্চলে ইরাক রাজতন্ত্র প্রতিষ্ঠিত হবে। ১৯৩১-১৯৩২ সালে লিগ অব নেশনসের অবস্থানের মাধ্যমে ইরাক রাজতন্ত্র স্বাধীন হয়। উল্লেখ করা হয় যে সম্পূর্ণ স্বাধীন রাষ্ট্র হিসেবে দেশ উন্নয়নে এগিয়ে যেতে পারবে।
যুদ্ধ পরবর্তী ইরাকের বেসামরিক সরকার মূলত হাইকমিশনার স্যার পারসি কক্স ও তার ডেপুটি কর্নেল আর্নল্ড উইলসন কর্তৃক পরিচালিত হয়। নাজাফে ব্রিটিশ অফিসার হত্যার পর ব্রিটিশ পাল্টা আঘাত শৃঙ্খলা ফিরিয়ে আনতে ব্যর্থ হয়। এসময় উত্তর ইরাকের পর্বতে ব্রিটিশ প্রশাসন প্রতিষ্ঠা বাকি ছিল। ব্রিটিশদের সবচেয়ে বড় সমস্যা ছিল জাতীয়তাবাদীদের বর্ধমান ক্রোধ। মেন্ডেট অবস্থার কারণে তারা বিশ্বাসঘাতকতার স্বীকার হয়েছে বলে মনে করত।
ঢাকা ইউনিভার্সিটি ডিবেটিং সোসাইটি

ঢাকা ইউনিভার্সিটি ডিবেটিং সোসাইটি সংক্ষেপে DUDS (ডি.ইউ.ডি.এস.), বাংলাদেশের বিতর্ক আন্দোলনে সবচেয়ে প্রাচীন সংগঠন। ঢাকা বিশ্ববিদ্যালয় কর্তৃপক্ষের পূর্ণাংগ তত্ত্বাবধানে ঢাকা বিশ্ববিদ্যালয়ের শিক্ষার্থীদের দ্বারা পরিচালিত এই সংগঠনটি বিতর্ককে প্রাতিষ্ঠানিকভাবে রুপ দিতে ও সত্যিকারের যুক্তিশীল সমাজ তৈরিতে কাজ করে যাচ্ছে। ঢাকা ইউনিভার্সিটি ডিবেটিং সোসাইটি ঢাকা বিশ্ববিদ্যালয় সিনেট কর্তৃক অর্থায়িত। এটি ঢাকা বিশ্ববিদ্যালয়ের বিতর্কের কেন্দ্রীয় সংগঠন। ঢাকা বিশ্ববিদ্যালয়ে বিতর্কের চর্চা শুরু হয় বিশ্ববিদ্যালয় প্রতিষ্ঠার পর থেকেই।সেসময় অক্সফোর্ডসহ বিভিন্ন বিশ্ববিদ্যালয় থেকে বিতার্কিকরা আসতো বিতর্ক করতে। পরবর্তীতে সত্তরের দশকে বিতর্ক সাংগঠনিক রূপ পেতে শুরু করে। এরই ধারাবাহিকতায় ১৯৮২ সালে ঢাকা বিশ্ববিদ্যালয়ের কতিপয় প্রগতিশীল শিক্ষকদের হাত ধরে তৈরি হয় ঢাকা ইউনিভার্সিটি ডিবেটিং সোসাইটি। গণতন্ত্রের উত্থানের পর, নব্বই এর দশকের শুরু থেকে এটি বিশ্ববিদ্যালয়ের শিক্ষার্থীদের দ্বারা পরিচালিত হয়ে আসছে। 
প্রতিবছর ‘প্রতিবাক’ ও ‘প্রত্যুষ’ নামে ডিইউডিএস বার্ষিক প্রকাশনা প্রকাশ করে এবং বিতার্কিক, সুধীজন,শিক্ষকসমাজ,গুনীজন,সাধারণ শিক্ষার্থী থেকে শুরু করে স্কুল কলেজের বিতার্কিকদেরকেও বিতরণ করে। জাতীয় বিতর্ক উৎসবের স্মারক গ্রন্থ প্রকাশিত হয়। এছাড়াও বিভিন্ন বিশেষ প্রকাশনাও থাকে।
আন্তর্জাতিক অঙ্গনে বিতর্কের ক্ষেত্রে ঢাকা বিশ্ববিদ্যালয় World University Debate Championship এর সাত সদস্যের স্থায়ী কমিটির একজন গর্বিত সদস্য। এছাড়াও বিভিন্ন আন্তর্জাতিক প্রতিযোগীতায় সক্রিয় অংশগ্রহণ রয়েছে সদস্যদের। 
ঢাকা ইউনিভার্সিটি ডিবেটিং সোসাইটি যখন দেশে বা বাইরে বিতর্কে অংশগ্রহণের জন্য যায় তখন প্রতিটি দলের থাকে নির্দিষ্ট নাম। আর এই নামকরণগুলো করা হয় ঢাকা বিশ্ববিদ্যালয়ের ভাস্কর্যগুলোর নামে। যেমন-
ডিইউডিএস এর ১৯ সদস্য বিশিষ্ট কার্যনির্বাহী পরিষদ (বর্তমানে ৩৩ সদস্য বিশিষ্ট) ১ বছরের জন্য দায়িত্ব পালন ও সামগ্রিক কার্যক্রম পরিচালনা করে। ডিইউডিএস’র নেতৃত্ব নির্ধারিত হয় নির্বাচনের মাধ্যমে গণতান্ত্রিক উপায়ে। প্রতিবছর নির্বাচনী বিতর্ক অনুষ্ঠানের পর প্রতিটি হল ডিবেটিং ক্লাবের একজন করে প্রতিনিধি ভোটারের সরাসরি ভোটে এক বছরের জন্য সভাপতি এবং সাধারণ সম্পাদক নির্বাচিত হয়।